Deborah Kerr
Deborah Jane Trimmer (30. septembar 1921 – 16. oktobar 2007), profesionalno poznata kao Deborah Kerr, bila je britanska glumica. Bila je nominirana šest puta za Oscara za najbolju glumicu, postavši prva osoba iz Škotske koja je bila nominirana za bilo kojeg glumačkog Oscara. Tokom svoje međunarodne filmske karijere, osvojila je Zlatni globus za ulogu "Ane Leonovens" u muzičkom filmu Kralj i ja (1956). Njeni drugi važni i najpoznatiji filmovi i predstave su Život i smrt pukovnika Blimpa (1943), Crni narcis (1947), Quo Vadis (1951), Odavde do vječnosti (1953), Čaj i simpatija (1956), Nešto za sjećanje (1957), Samo nebo zna, gospodine Allison (1957), Dobar dan, tugo (1958), Odvojeni stolovi (1958), Lutalice (1960), The Innocents (1961), Trava je zelenija (1960) i Noći iguane (1964). Godine 1994, nakon što je već dobila počasne nagrade od Filmskog festivala u Kanu i BAFTA-e, dobila je počasnu nagradu Akademije kojim je prepoznata kao "umjetnica besprijekorne gracioznosti i ljepote, predana glumicu čija je filmska karijera uvijek bila savršena, discipliniranaa i elegantna".